Tariewe op hoender help verskeie bedrywe | Landbou
Tariewe op hoender help verskeie bedrywe
Die teenstortingstarief op hoendervleisinvoer uit Duitsland, Nederland en Brittanje is op aanbeveling van die departement van handel, nywerheid en mededinging vir 'n tydperk van vyf jaar hernu. Vir Duitsland is die tarief 73,3%, vir Nederland is dit 22,1% en vir Brittanje is dit 30,09%.
Die tariewe is net op spesifieke hoenderprodukte van toepassing. Die tariewe is heelwat laer as wat die SA Pluimveevereniging (SAPV) gevra het, maar dit sal nogtans help om die ontwrigtende effek van gestorte hoendervleis op die plaaslike mark teen te werk.
Invoer van hoendervleis het in 2020 sowat 485 543 ton beloop, wat 'n effense daling teenoor die vorige jaar was. Die vry-aan-boordwaarde van die invoer is volgens die SAPV op R5,1 miljard geraam.